CELEX: 32020R1298
Language: sl
Date: 2020-07-13 00:00:00
Title: Delegirana uredba Komisije (EU) 2020/1298 z dne 13. julija 2020 o spremembi Priloge k Uredbi (EU) 2019/452 Evropskega parlamenta in Sveta o vzpostavitvi okvira za pregled neposrednih tujih naložb v Uniji

18.9.2020   
               
               
                  SL
               
               
                  Uradni list Evropske unije
               
               
                  L 304/1
               
            
         DELEGIRANA UREDBA KOMISIJE (EU) 2020/1298
         z dne 13. julija 2020
         o spremembi Priloge k Uredbi (EU) 2019/452 Evropskega parlamenta in Sveta o vzpostavitvi okvira za pregled neposrednih tujih naložb v Uniji
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/452 Evropskega parlamenta in Sveta z dne 19. marca 2019 o vzpostavitvi okvira za pregled neposrednih tujih naložb v Uniji (1) in zlasti člena 8(4) Uredbe,
         ob upoštevanju naslednjega:
         
                     (1)
                  
                  
                     V členu 8(3) Uredbe (EU) 2019/452 je določeno, da projekti ali programi v interesu Unije vključujejo tiste projekte in programe, ki vključujejo znaten prispevek sredstev Unije ali njihov precejšen delež, ali tiste, ki jih zajema pravo Unije v zvezi s kritično infrastrukturo, kritičnimi tehnologijami ali kritičnimi viri, ki so bistveni za varnost ali javni red.
                  
               
                     (2)
                  
                  
                     Seznam projektov ali programov v interesu Unije iz točke 1 je v Prilogi k Uredbi (EU) 2019/452.
                  
               
                     (3)
                  
                  
                     Komisija je ugotovila, da obstajajo še nekateri drugi projekti in programi, ki vključujejo znaten prispevek sredstev Unije ali njihov precejšen delež, ali jih zajema pravo Unije v zvezi s kritično infrastrukturo, kritičnimi tehnologijami ali kritičnimi viri, ki so bistveni za varnost ali javni red, in bi jih bilo zato prav tako treba vključiti v zgoraj navedeni seznam.
                  
               
                     (4)
                  
                  
                     Primerno je izrecno omeniti partnerstva v okviru programa Obzorje 2020 v obliki sodelovanja Unije v programih, ki jih izvaja več držav članic, denimo instrumente, kot so skupna podjetja, ali organe, kot je Evropski inštitut za inovacije in tehnologijo. Ta partnerstva imajo pomembno vlogo pri ukrepih EU za obvladovanje izrednih zdravstvenih razmer, kot je pandemija COVID-19, saj med drugim podpirajo raziskave in inovacije na področju javnega zdravja, pobude za izboljšanje uspešnosti, učinkovitosti in kakovosti postopka razvoja zdravil ter partnerstva med zasebnim sektorjem in akademskimi krogi za izboljšanje vzdržnosti zdravstvenih sistemov.
                  
               
                     (5)
                  
                  
                     Prilogo k Uredbi (EU) 2019/452 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            Priloga k Uredbi (EU) 2019/452 se spremeni:
            
                        (1)
                     
                     
                        točka 3 se nadomesti z naslednjim:
                        
                                    „3.
                                 
                                 
                                    Program Obzorje 2020, vključno z raziskovalnimi in razvojnimi programi v skladu s členom 185 PDEU ter skupnimi podjetji ali katero koli strukturo, ustanovljeno v skladu s členom 187 PDEU:
                                    Uredba (EU) št. 1291/2013 Evropskega parlamenta in Sveta z dne 11. decembra 2013 o vzpostavitvi okvirnega programa za raziskave in inovacije (2014–2020) – Obzorje 2020 in razveljavitvi Sklepa št. 1982/2006/ES (UL L 347, 20.12.2013, str. 104), vključno z ukrepi iz navedene uredbe, ki se nanašajo na ključne omogočitvene tehnologije, kot so umetna inteligenca, robotika, polprevodniki in kibernetska varnost.“;
                                 
                              
                  
                        (2)
                     
                     
                        točka 8 se nadomesti z naslednjim:
                        
                                    „8.
                                 
                                 
                                    Stalno strukturno sodelovanje (PESCO):
                                    Sklep Sveta (SZVP) 2018/340 z dne 6. marca 2018 o pripravi seznama projektov, ki se bodo oblikovali v okviru PESCO (UL L 65, 8.3.2018, str. 24).
                                    Sklep Sveta (SZVP) 2018/1797 z dne 19. novembra 2018 o spremembi in posodobitvi Sklepa (SZVP) 2018/340 o pripravi seznama projektov, ki se bodo oblikovali v okviru PESCO (UL L 294, 21.11.2018, str. 18).
                                    Sklep Sveta (SZVP) 2019/1909 z dne 12. novembra 2019 o spremembi in posodobitvi Sklepa (SZVP) 2018/340 o pripravi seznama projektov, ki se bodo oblikovali v okviru PESCO (UL L 293, 14.11.2019, str. 113).“;
                                 
                              
                  
                        (3)
                     
                     
                        dodajo se točke 9, 10 in 11:
                        
                                    „9.
                                 
                                 
                                    Pripravljalni ukrep o pripravi novega programa EU GOVSATCOM:
                                    Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 in zlasti člen 58(2)(b) Uredbe (UL L 193, 30.7.2018, str. 1).
                                 
                              
                                    10.
                                 
                                 
                                    Pripravljalni ukrep o raziskavah na področju obrambe:
                                    Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 in zlasti člen 58(2)(b) Uredbe (UL L 193, 30.7.2018, str. 1).
                                 
                              
                                    11.
                                 
                                 
                                    Evropsko skupno podjetje za ITER:
                                    Odločba Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu (UL L 90, 30.3.2007, str. 58).“.
                                 
                              
                  
         
            Člen 2
            Ta uredba začne veljati dan po objavi v Uradnem listu Evropske unije.
            V skladu s členom 16(6) Uredbe (EU) 2019/452 se ta uredba objavi v Uradnem listu Evropske unije, ko se rok za nasprotovanje Evropskega parlamenta ali Sveta izteče ali ko tako Evropski parlament kot Svet obvestita Komisijo, da uredbi ne bosta nasprotovala.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. julija 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 79I, 21.3.2019, str. 1.